อีกหนึ่งร้านใหญ่ของเมนูไก่เกาหลี ร้านนี้ไม่ได้ดังเท่าบอนชอน แต่รสชาติก็อร่อยไม่แพ้กัน มันค่อนข้างต่างกัน อาจจะด้วยแป้งที่ใช้ชุบทอด และสูตรซอสคลุกที่ต่างกัน ต้องไปลองแล้วจะเข้าใจ

สาขานี้มีสองชั้น ค่อนข้างใหญ่ โปร่ง และดูดี อยู่ตรงดิจิตอลเกตเวย์ชั้นล่างสุด ตรงที่เคยเป็นร้านขายคอนเวิร์ส 

ตอนไปทานเป็นช่วงมีโปร ทุกวันพุธ ไก่ไซส์ s ลด 50% เราเลยจัดหนักจัดเต็ม *****ไก่ที่นี่รอนานมากก เพราะเค้าจะทอดเมื่อมีคนสั่ง ไม่ได้ทอดทิ้งไว้เหมือนร้านอื่นๆ ต้องเข้าใจนิดนึง*****

ที่นี่มี 3 รส คือ ออริจินัลซอยการ์ลิค เรด(เผ็ด) ฮันนี่(น้ำผึ้ง) สามารถเลือกได้ว่าเอาส่วนไหน ปีกกลาง น่อง(ใหญ่) ไซส์ s m หรือ l ส่วนใครที่บอกว่า ชั้นกินเยอะ จัดไป ครึ่งตัว เต็มตัวก็มี แล้วก็ยังมีไก่แบบไร้กระดูก จะเรียกว่า sal sal chicken เมนูนี้จะเลือกซอสไม่ได้ เป็นไก่ชุบแป้งทอดเคลือบด้วยเกร็ดข้าว ทานกับซอสคล้ายๆซอสทงคัตสึ

ที่สั่งไปวันนี้เป็นไซส์s เรด125.- 1ที่ ฮั่นนี่ 115.- 2 ที่ ข้าวสวย 15.- potato wedge 85.- (คือมันฝรั่งทอด ของร้านนี้ก็อร่อย) เราทานครบ400 เลยได้sal sal chicken มาทานฟรี 3ชิ้น 

เคนทานรสออริจินัลแล้วมันจืดๆ เหมือนไก่ทอดธรรมดา ไม่มีกลิ่นกระเทียมเท่าไร แต่รสเรดเผ็ด เข้มข้นชอบมากใครไม่ทานเผ็ดต้องฮันนี่เลยหวานหอมกลมกล่อม ส่วนsal sal อร่อยมาก ทานเพลิน ชอบตรงเคลือเกร็ดข้าว กรุบๆ

ไก่ทอดแบรนด์นี้ให้ถุงมือด้วย แทะเพลินไม่ต้องกลัวมือเลอะ